Portia Doubleday

Mae Portia Ann Doubleday (ganed 22 Mehefin 1988) yn actores o'r Unol Daleithiau. Mae'n adnabyddus am chwarae Angela yn y ddrama deledu USA Network Mr. Robot.

 Bywyd 
Ganwyd a magwyd Doubleday yn Los Angeles, Califfornia, yn ferch i Christina Hart a Frank Doubleday, sy'n gyn-actorion. Mae ei chwaer, Kaitlin, hefyd yn actores. Mae ei mam erbyn hyn yn gweithio yn y diwydiant adloniant fel ysgrifenwraig a chynhyrchydd dramâu.

Mynychodd Doubleday y Ganolfan ar gyfer Astudiaethau Cyfoethog yn Los Angeles, ysgol fagnet yng ngorllewin y ddinas. Disgrifiodd ei hun fel "tomboy" i'r Los Angeles Times, yn chwarae pêl-droed am ddeuddeg mlynedd. Yn 2010, yr oedd Doubleday yn astudio seicoleg yn y coleg ac yn ystyried gwneud cwrs cyn-feddygaeth.

 Gyrfa 
Mae Doubleday wedi ymddangos mewn nifer o ffilmiau, gan gynnwys rôl fel Sheeni Saunders yn Youth in Revolt yn 2009. Ymddangosodd yn y ffilm fer 18 yn 2009, am ferch sy'n dygymod gyda diwedd bywyd ei mam, yn ogystal â rôl fel Jasmine Lee yn y ffilm 2011 Big Mommas: Like Father Like Son. Yn fwy diweddar y mae wedi serennu fel Chris Hargensen yn y ffilm 2013 Carrie.

Ar y teledu, ymddangosodd Doubleday yn rheolaidd yn y comedi sefyllfa ABC Mr. Sunshine wrth ochr Matthew Perry ac Allison Janney rhwng 2010–2011. Ers mis Mai 2015, mae wedi serennu yn y gyfres deledu USA Network Mr. Robot gyda Rami Malek a Christian Slater. Mae'n chwarae ffrind a chyd-weithiwr i gymeriad Malek.

 Ffilmyddiaeth 
 Ffilmiau 
 Blwyddyn Teitl Rôl Nodiadau 1998 Legend of the Mummy Margaret ifanc  2009 18 Becky Ffilm fer 2009 Youth in Revolt Sheeni Saunders  2010 In Between Days Lindley Ffilm fer 2010 Almost Kings Lizzie  2011 Big Mommas: Like Father, Like Son Jasmine Lee 2012 K-11 Butterfly 2012 Howard Cantour.com Dakota Ffilm fer 2013 Carrie Chris Hargensen 2013 Her Isabella 2015 After the Ball Kate / Nate Prif rôl

Teledu

 Blwyddyn Teitl Rôl Nodiadau 2011 Mr. Sunshine Heather 13 o benodau 2015–presennol Mr. Robot Angela Moss Prif rôl

 Cyfeiriadau 

Categori:Actorion teledu benywaidd o'r Unol Daleithiau
Categori:Actorion ffilm benywaidd o'r Unol Daleithiau
Categori:Genedigaethau 1988